***World of Tanks*** er et massivt multiplayer online spill utviklet av det belarusisk-kypriotiske selskapet Wargaming og omhandler kamp mellom stridsvogner fra midten av det 20. århundre. Det er bygget på en freemium forretningsmodell der spillet er gratis – kjent som free-to-play – men deltakerne har også muligheten til å betale for å få tilgang til «premium»-funksjoner. Fokuset er på spiller mot spiller gameplay hvor hver spiller kontrollerer et pansret kjøretøy, noe som kan være en lett, middels eller tung stridsvogn, panserjager (engelsk: tank destroyer), eller selvdrevet feltartilleri. *World of Tanks* debuterte som E-sport-spill under World Cyber Games 2012.

10. juni 2013 ble det annonsert at *World of Tanks* var planlagt utgitt for Xbox Live Arcade 12. februar 2014 som *World of Tanks: Xbox 360 Edition*. Xbox 360-spillere bruker separate servere fra de som spiller i Windows versjonen, og spillere i hver versjon har separate kontoer. Xbox 360-versjonen ble utviklet av Wargaming West studio. Xbox One-versjonen av *World of Tanks* ble utgitt 28. juli 2015 og PlayStation 4-versjon ble utgitt i 2016. *World of Tanks* har også nylig blitt utgitt for mobile plattformer under navnet *World of Tanks Blitz*, i tillegg til brettspillet *World of Tanks Rush* og samlekort-spillet *World of Tanks: Generals*.

Gameplay
--------

Spilleren tar kontroll over en enkelt pansret kjøretøy av sitt valg, og er plassert inn i en kamp på et tilfeldig kart. Spilleren har kontroll over kjøretøyets bevegelse, skyting, og kan kommunisere med andre spillere gjennom maskinskrevet eller stemmechat, og flere forhåndsinnstilte handlinger som gir taktiske instruksjoner som bare er synlige for eget lag. En kamp er vunnet enten ved å ødelegge alle kjøretøy på motstanderlaget eller overta basen til motstanderens lag. *World of Tanks* inneholder flere spillmekanikker som kamuflasje, rikosjetter, og modulskader. Det er 7 års aldersgrense på spillet.

Spillmodeller
-------------

Spillerne i *World of Tanks* kan velge seks primære typer kamper: tilfeldige kamper, lag-treningskamper, tank-kompani-kamper, lagkamper, stronghold-kamper og spesielle kamper. «Historisk slag» var tidligere et alternativ, men har siden blitt tatt ned for forbedringer etter dårlig mottak etter utgivelsen. Innenfor tilfeldige slag kan spillerne også delta i tropper – grupper på to til tre spillere som er satt inn i den samme kampen.

Referanser
----------

1. ↑   Steam, Steam-ID 1407200, besøkt 21. juni 2022[Hentet fra Wikidata]
2. ↑   *Steam*, 1.0.0.74, 12. september 2003, Steam-ID 1407200, Wikidata Q337535,
3. ↑  «World Cyber Games 2012 to Crown Best World of Tanks Players» **(engelsk)**. Develop. 27. november 2012. Arkivert fra originalen 31. desember 2016. Besøkt 30. desember 2016.
4. ↑  Anmeldelse i VG

Eksterne lenker
---------------

* (en) *World of Tanks* på Steam Rediger på Wikidata

* (en) *World of Tanks* hos MobyGames Rediger på Wikidata

* (en) *World of Tanks* hos MobyGames Rediger på Wikidata

* (en) *World of Tanks* hos MobyGames Rediger på Wikidata

* (en) *World of Tanks* hos MobyGames Rediger på Wikidata

* (en) *World of Tanks* på Metacritic Rediger på Wikidata

* (en) *World of Tanks* hos Giant Bomb Rediger på Wikidata

* (en) *World of Tanks* hos Internet Game Database Rediger på Wikidata

* (en) *World of Tanks* hos GameFAQs Rediger på Wikidata

Portal: Videospill

|  |  |
| --- | --- |
| Oppslagsverk/autoritetsdata | NKC
 |